หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
5 ส.ค. 2558

S สิงโตนำโชค แนวรับ 5.95 บาท แนวต้าน 6.80 บาท
ประเด็นวิเคราะห์:
– S หลังจากลงไปทำจุดต่ำสุดที่บริเวณ 5.80 บาท เมื่อวันที่ 29 ก.ค. ที่ผ่านมา หลังจากนั้น สามารถทำจังหวะฟื้นตัวได้ต่อเนื่องมา 3 วันติดต่อกัน จนล่าสุดวานนี้ปรับเพิ่มขึ้นอีก 1.64% จนมาปิดที่ 6.20 บาท
– การปรับเพิ่มขึ้นของราคาวานนี้ ทำให้ S เตรียมขึ้นทดสอบแนวต้าน Downtrend Line สำคัญที่บริเวณ 6.40 บาท หากรอบนี้ S ผ่านขึ้นไปได้ มีโอกาสได้เห็นจังหวะดีดตัวแรงต่อเนื่อง และทำให้เกิดราคาในรูปแบบของ V-Shape เกิดขึ้นได้
– ขณะที่ MACD ล่าสุดก็เริ่มส่งสัญญาณบวกเสริม จากที่สามารถตัดเส้น Signal Line ขึ้นได้ ทำให้ในระยะสั้น S น่าจะมี Momentum ส่งต่อ เพื่อขึ้นไปทดสอบแนวต้านสำคัญที่ 6.40 บาท ได้เป็นอย่างน้อย หากผ่านได้มองแนวต้านถัดไปที่ 6.80 บาท (เกิดจากแนวต้านของ Fibonacci Retracement ที่ 61.8% ระหว่างจุดสูงสุดของวันที่ 18 มิ.ย. 2558 และต่ำสุดของวันที่ 29 ก.ค. 2558 ตามลำดับ)
– ซื้อ โดยมีเป้าหมายเก็งกำไร 6.80 บาท และตั้งจุดตัดขาดทุนที่ 5.95 บาท